section_heading: Povijest i gospodarstvo
paragraph_text: Preseka se prvi puta spominje 1231. godine. Ime joj nastaje od "presjeći" što nam govori da se na tome mjestu moglo "presjeći", prijeći preko savskih rukavaca na drugu stranu rijeke. Od sredine 19. stoljeća Preseka je u sastavu dugoselskog kotara, a od sredine prošlog stoljeća u općini Dugo Selo, a od 1993. u općini Rugvica. Austro-Ugarska administracija ime sela Preseka, 1900. godine promijenila je u Preseka Oborovska, kako joj je i danas naziv. Često ju nazivaju i Oborovska Preseka. U prošlom stoljeću dio stanovništva bio je veliki pobornik komunizma i partizanskog pokreta, pa su često selo nazivali i "Crvena Preseka" Komunistička partija u Preseki osnovana je 1938. godine.